*Lisa 1*

 **Viimsi Hoolekandekeskuse põhimäärus**

**§ 1.** **Määruse reguleerimisala**

Käesolev põhimäärus sätestab Viimsi Hoolekandekeskuse eesmärgid ja ülesanded, juhtimise korralduse, hoolekandekeskuse juhataja õigused ja kohustused, finantseerimise alused ning aruandluse ja kontrolli.

**§ 2.** **Viimsi Hoolekandekeskuse asutamine**

1. Viimsi Hoolekandekeskus (edaspidi hoolekandekeskus) on Viimsi Vallavalitsuse (edaspidi vallavalitsus) hallatav asutus, mille asutab Viimsi Vallavolikogu. Hoolekandekeskus registreeritakse riigi ja kohaliku omavalitsuse asutuste registris.
2. Hoolekandekeskuse registreeritud asukoht on Harjumaa, Haabneeme, Kesk tee 1.
3. Hoolekandekeskus võib kasutada oma sümboolikat, mille kujunduse ja kasutamise korra kehtestab hoolekandekeskuse juhataja kooskõlastatult vallavalitsusega.

**§ 3.** **Õiguslik seisund**

1. Hoolekandekeskus juhindub oma tegevuses Eesti Vabariigi seadustest, vallavolikogu ja vallavalitsuse õigusaktidest ning käesolevast põhimäärusest.
2. Hoolekandekeskuse kõrgemalseisvaks organiks on vallavalitsus.
3. Hoolekandekeskuse struktuuri ja koosseisu kinnitab vallavalitsus.

**§ 4.** **Hoolekandekeskuse tegevuse eesmärk**

1. Hoolekandekeskuse tegevuse eesmärk on luua eakatele ja erivajadusega inimestele loovust toetav, turvaline ja kaasav vaba aja veetmise keskkond pakkudes võimalusi olla ühiskondlikult ja füüsiliselt aktiivne ja leevendada isolatsiooni ning toimetulekuraskusi.
2. Hoolekandekeskuse üksused (päevakeskused) asuvad kahes eraldi kohas:
Viimsi Päevakeskus asukohaga Haabneeme alevik, Kesk tee 1,

Randvere Päevakeskus keskus asukohaga Randvere küla, Kibuvitsa tee 1.

1. Hoolekandekeskus tegutseb avatud keskuse põhimõttel – on avatud igale inimesele, seadmata eeltingimusi tema tõekspidamistele, võimetele, oskustele, teadmistele ja rahalistele võimalustele.
2. Järjepideva arengu tagamiseks koostab hoolekandekeskus arengukava, mille kinnitab vallavalitsus.

**§ 5.** **Hoolekandekeskuse põhiülesanded**

1. Hoolekandekeskuse põhiülesandeks on toetada täisealiste inimeste iseseisvat toimetulekut ja soodustada väärikat vananemist, olles sotsiaalvaldkonna teenuste pakkuja eakatele, erivajadusega- ja tööealistele inimestele.
2. Vastavalt põhiülesandele hoolekandekeskus:
3. moodustab kodu- ja päevahoiuteenuste osakonna, mis osutab eakatele ja erivajadusega inimestele sotsiaalteenuseid, sealhulgas koduhooldusteenuseid ja väljaspool kodu osutatavat üldhooldusteenust päevahoiuteenuse näol, sotsiaaltranspordi- (tegevusloa kohustuseta transporditeenus jms.
4. pakub eakatele enesetäienduse, suhtlemise ja vaba aja veetmise võimalusi;
5. teeb koostööd teiste Viimsi valla, Eesti Vabariigi ja sotsiaalhoolekande- ja tervishoiuasutuste ning mittetulundusühingutega.
6. vahendab eakatele ja erivajadusega inimestele suunatud informatsiooni;
7. osaleb koostöös kohaliku omavalitsusega arendusprojektide koostamises ja valla hoolekandepoliitika kujundamisel;
8. arendab koostööd teiste samalaadsete organisatsioonidega Eestis ja välismaal, esindades valda;
9. viib läbi hoolekandealaseid uuringuid;
10. võimaldab eakatel kasutada hoolekandekeskuse ruume koosviibimisteks, arendavate tegevuste korraldamiseks ja õppimiseks;
11. võimaldab vabatahtlikkusel põhinevat tegevust;
12. toetab hoolekandevaldkonna omaalgatuslikke projekte ning korraldab ülevallalisi valdkondlike üritusi;

11) korraldab ennetusalaseid tegevusi;

12) täidab ka teisi Viimsi Vallavalitsuse õigusaktidega talle pandud ülesandeid ja võib avalikust huvist lähtuvalt osutada teisi avalikkusele vajalikke tasuta ja tasulisi teenuseid.

13) toetab hoolekandekeskuse töötajate erialast arengut.

**§ 6.** **Juhtimine ja töökorraldus**

1. Hoolekandekeskuse igapäevast tegevust juhib hoolekandekeskuse juhataja, kes võetakse tööle avaliku konkursi korras. Töölepingu hoolekandekeskuse juhatajaga sõlmib, peatab, muudab ja lõpetab vallavanem vallavalitsuse ettepanekul. Hoolekandekeskuse juhatajat asendab vallavanema käskkirjaga määratud isik.
2. Hoolekandekeskuse juhataja teeb koostööd piirkonna vabatahtlike eestvedajate ja projektijuhtidega.
3. Hoolekandekeskus võib oma töös kasutada vabatahtlikke.
4. Hoolekandekeskuse juhataja oma tegevuses:
5. tagab hoolekandekeskuse põhimääruses ettenähtud eesmärgi ja ülesannete täitmise, kannab vastutust hoolekandekeskuse üldseisundi, arengu, rahaliste vahendite sihipärase ja otstarbeka kasutamise ning eelarve täitmise eest;
6. tegutseb hoolekandekeskuse nimel ja esindab seda ilma täiendavate volitusteta kõigis riigi- ja omavalitsusasutustes, suhetes füüsiliste ja juriidiliste isikutega;
7. teostab tehinguid põhimääruses sätestatud eesmärgi ja ülesannete täitmiseks vallaeelarves selleks ettenähtud vahendite piires õigusaktidega sätestatud korras;
8. teeb vallavalitsusele ettepanekuid hoolekandekeskuse põhimääruse, arengukava ja eelarve muutmise ja kinnitamise kohta;
9. kontrollib ja teeb ettepanekuid eelarveliste vahendite ja muude vahendite kasutamise ja materiaalse baasi arendamise kohta;
10. käsutab hoolekandekeskuse vara ja rahalisi vahendeid õigusaktidega kehtestatud korras;
11. vastutab vallavalitsuse rahandusosakonnale vajalike dokumentide ja informatsiooni õigeaegse edastamise eest;
12. võtab osa kõrgemalseisvate organite poolt korraldatavatest valdkonna nõupidamistest ja koosolekutest;
13. vastutab projektide ja -programmide läbiviimise, koolituste ja seminaride korraldamise eest;
14. kehtestab hoolekandekeskuse töökorralduse reeglid ja kooskõlastab vallavalitsusega;
15. annab oma pädevuse piires hoolekandekeskuse töö korraldamiseks käskkirju ja kontrollib nende täitmist;
16. teeb vallavalitsusele ettepanekuid teenuste hindade kehtestamiseks;
17. teeb ettepanekuid hoolekandekeskuse tegevuse arendamiseks;
18. teeb vallavalitsusele ettepanekuid personali koosseisu kohta vastavalt kinnitatud eelarvele;
19. kinnitab töötajate ametijuhendid ning sõlmib, muudab ja lõpetab töötajatega töölepingud;
20. korraldab Viimsi ja Randvere hoolekandekeskuse tegevust;
21. tegeleb enesetäiendamisega ja võtab osa koolitustest;
22. tagab hoolekandekeskustes toimiva meeskonna;
23. töötab välja ja kinnitab asjaajamiskorra, töökorralduse reeglid ning töötervishoiu- ja tööohutusalased juhendid ja kontrollib nende täitmist;
24. korraldab keskuste külastajate ja töötajate kaitse hädaolukorras;
25. kehtestab hoolekandekeskuste lahtiolekuajad kooskõlastades need eelnevalt vallavalitsusega;
26. tagab riigi ja valla õigusaktide ning lepingutega ette nähtud dokumentide ja aruannete koostamise ja tähtaegse esitamise;

23) täidab talle õigusaktidega pandud muid ülesandeid.

(5) Tegevuste koordinaator oma tegevustes:
1) tagab igapäevase tegevuse hoolekandekeskuse allüksuses;
2) planeerib ja viib ellu tegevusi hoolekandekeskuse allüksuse ruumides või mujal sobivas kohas;
3) esitab hoolekandekeskuse allüksuse eelseisva eelarveaasta eelarve projekti hoolekandekeskuse juhatajale koos kulude põhjendusega;
4) koostab hoolekandekeskuse allüksuse ürituste kava ja tööplaani ning vastutab selle täitmise eest;
5) vastutab hoolekandekeskuse allüksuse inventari eest.

**§ 7.** **Hoolekandekeskuse vara, eelarve ja finantseerimine**

(1) Hoolekandekeskuse vara moodustavad talle valla poolt sihtotstarbeliseks kasutamiseks ja valdamiseks antud rajatised, seadmed, inventar ning muu vara. Hoolekandekeskuse vara on Viimsi valla omand.

(2) Hoolekandekeskuse vara valdamine, kasutamine ja käsutamine toimub vastavalt Viimsi valla kehtestatud korrale.

(3) Hoolekandekeskusel on Viimsi valla eelarves iseseisev eelarve.

(4) Hoolekandekeskusel on õigus anda lühiajalisele üürile hoolekandekeskuse ruume, korraldada tasulisi üritusi ja kasutada teenuste realiseerimisel saadud vahendeid.

(5) Tasuliste teenuste hinnad kehtestab vallavalitsus.

(6) Hoolekandekeskuse juhataja tagab hoolekandekeskuse eelarve projekti koostamise, kooskõlastamise ja esitamise vallavalitsusele vastavalt Viimsi vallas kehtestatud korrale. Juhataja jälgib jooksvalt eelarve täitmist ja esitab vajadusel vallavalitsusele ettepanekuid eelarve muutmiseks.

(7) Raamatupidamisarvestust peetakse tsentraliseeritult vallavalitsuses.

**§ 8.** **Aruandlus ja järelevalve**

Teenistuslikku järelevalvet hoolekandekeskuse tegevuse üle teostab vallavalitsus.

**§ 9.** **Hoolekandekeskuse ümberkorraldamine või tegevuse lõpetamine**

Hoolekandekeskuse ümberkorraldamise või lõpetamise otsustab Viimsi Vallavolikogu.

**§ 10.** **Rakendussätted**

Määrus jõustub 1. veebruaril 2021.